Z A P I S N I K

sa 26. sjednice vijeća Općine Starigrad održane dana 4. travnja 2025. godine s početkom u 11:30 sati u vijećnici Općine Starigrad.

Prisutni vijećnici/ce: predsjednik Marko Marasović, Dragan Bucić, Višnja Vukić, Jole Petričević, Marina Vukić, Višeslav Jure Dokoza, Maja Milovac

Odsutni vijećnici/ce: Ana Marija Krapić, Marijan Čavić (pristigao u 11:35)

Ostali: načelnik Marin Čavić, pročelnica Marina Milovac i voditeljica odsjeka Anita Milovac Trošelj i Marija Jukić kao zapisničar.

Predsjednik otvara 26. sjednicu u 11:00 sati te konstatira kvorum, prisutno je 7 od 9 vijećnika.

Predsjednik daje prijedlog dostavljenog Dnevnog reda na raspravu a potom na glasovanje, te je usvojen većinom glasova – 6 glasova ZA, 1 PROTIV-Višeslav Jure Dokoza

Za sjednicu je utvrđen slijedeći:

DNEVNI RED:

1. Usvajanje Zapisnika sa 25. sjednice Općinskog vijeća Općine Starigrad
2. Aktualno
3. Polugodišnje izvješće o radu načelnika Općine Starigrad za razdoblje 01.07.-31.12.2024. godine
4. Odluka o usvajanju godišnjeg izvještaja o izvršenju Proračuna Općine Starigrad za 2024. godinu
5. Odluka o usvajanju Izvješća o izvršenju Programa građenja komunalne infrastrukture na području Općine Starigrad za 2024. godinu
6. Odluka o usvajanju Izvješća o izvršenju Programa održavanja komunalne infrastrukture na području Općine Starigrad za 2024. godinu
7. Odluka o usvajanju Izvješća o izvršenju Programa javnih potreba u sportu u 2024. godini
8. Odluka o usvajanju Izvješća o izvršenju Programa javnih potreba u kulturi za 2024. godinu
9. Odluka o usvajanju Izvješća o izvršenju Programa javnih potreba u školstvu, predškolskom odgoju i naobrazbi Općine Starigrad u 2024. godini
10. Odluka o usvajanju Izvješća o izvršenju Programa socijalne skrbi Općine Starigrad za 2024. godinu
11. Odluka o usvajanju izvješća o izvršenju Programa korištenja naknade za zadržavanje nezakonito izgrađenih zgrada u prostoru za 2024. godinu
12. I. izmjene i dopune Proračuna Općine Starigrad za 2025. godinu
13. I. izmjene i dopune Programa održavanja komunalne infrastrukture za 2025. godinu
14. I. izmjene i dopune I. izmjene i dopune Programa socijalne skrbi Općine Starigrad za 2025. godinu
15. Odluka o raspodjeli rezultata i načinu korištenja viška prihoda iz 2024. godine
16. Odluka o davanju suglasnost na Godišnji izvještaj o izvršenju financijskog plana Dječjeg vrtića „Osmjeh“ za 2024. godinu
17. Odluka o davanju suglasnosti na Pravilnik o ostvarenju i načinu korištenju vlastitih sredstava Dječjeg vrtića Osmjeh
18. Odluka o izmjeni Odluke o sufinanciranju prijevoza vode
19. Odluka o jednokratnoj novčanoj potpori za novorođeno dijete
20. Odluka o izmjeni Odluke o visini paušalnog poreza
21. Odluka o raspisivanju izbora za članove vijeća mjesnih odbora na području Općine Starigrad
22. Odluka o visini naknade za rad članova tijela za provedbu izbora za članove vijeća mjesnih odbora Općine Starigrad
23. Odluka o agrotehničkim mjerama, mjerama uređenja i održavanja poljoprivrednih rudina te posebnim mjerama zaštite od požara na području Općine Starigrad
24. Odluka o uvjetima i načinu držanja kućnih ljubimaca i načinu postupanja s napuštenim, izgubljenim i divljim životinjama
25. Odluka o donošenju Procjene rizika od velikih nesreća za Općinu Starigrad
26. Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Starigrad za 2024. godinu
27. Zamolbe

**Ad.1). Usvajanje zapisnika sa 25. sjednice Općinskog vijeća Općine Starigrad**

Zapisnik sa 25. sjednice predsjednik stavlja na primjedbe. (Vijećnik Marijan Čavić pristigao je u 11:35 sati pa je prisutno 8 od 9 vijećnika) Zapisnik je potvrđen većinom glasova, 7 Za i 1 Protiv-Višeslav Jure Dokoza

**Ad.2). Aktualno**

Predsjednik otvara točku aktualno u 11:37 sati te daje riječ načelniku. Načelnik izvješćuje o aktualnostima: potpisan je ugovor o sufinanciranju radova na Središnjem obalnom pojasu sa Ministarstvom mora, prometa i infrastrukture i odobreno nam je 200.000,00 Eura, isto ministarstvo je odobrilo sredstva Županijskoj lučkoj upravi za centar školjkarstva u Selinama-projekt je u tijeku javne nabave-odobreno je 850.000,00 Eura, u tijeku je postupak javne nabave za sanaciju i asfaltiranje nerazvrstanih cesta slijedi odluka o odabiru, nominirali smo projekt na javni poziv Ministarstva za regionalnog razvoja i fondova EU poslana na program podrške brdsko-planinskim područjima također projekt je prijavljen na poziv Ministarstva prostornog uređenja, na javni poziv Ministarstva demografije i useljeništva prijavljen je projekt za poboljšanje materijalnih uvjeta u dječjim vrtićima, dobili smo ugovor od Ministarstva regionalnog razvoja i fondova Eu gdje su nam odobrena sredstva u iznos 42.300,00 Eura za sufinanciranje provedbe EU projekata dječjeg igrališta, kroz to financiranje i kroz financiranje EFPRR u iznosu od 37.400,00 Eura i Zadarske županije 10.000,00 Eura gotovo u potpunosti isfinancirali projekt, aplicirali smo na javni poziv Ministarstva hrvatskih branitelja za pristupačnost osoba sa invaliditetom planirano je postaviti aqualifter, prijavljen je EU projekt za izgradnju vatrogasnog doma kroz program jačanje kapaciteta za protupožarnu zaštitu na brdsko-planinskom području, sufinanciranje iznosi 85%, vrijednost projekta je 2.046.000,00 Eura.

Točka dnevnog reda stavljena je na raspravu. Višeslav Jure Dokoza postavlja načelniku pitanje vezano za istrage od strane USKOKA-a te obavještava da mu slijedi uhidbeni nalog, postavlja pitanje očitovanje na nadzor od strane Ministarstva i ravnateljice Nine Perko. Predsjedniku postavlja pitanja vezano za imenovanje ulica zašto Odbor nije donio nijednu odluku.

Načelnik na tvrdnje vijećnika postavlja pitanja da li je poznato kad će biti uhićen, vezano za očitovanja na sve upravne nadzore se očitujemo.

Predsjednik obavještava da se Odbor za imenovanje ulica i trgova sastao prije dva tjedna i da su svi prijedlozi odbijeni. Višeslav Jure Dokoza traži da se napismeno izvijesti o sjednici Odbora.

Jole Petričević postavlja pitanje Višeslavu Juri Dokoza s kojim razlogom se žali na mogućnost dobivanja građevinske dozvole za vodovod prema Tribnju, za vodu koju čekamo oko 40 godina. Višeslav Jure Dokoza odgovara da je riječ o podzoni ispod Koića, radi se o kriminalnoj skupini, probijaju se putevi preko privatnih parcela, zaustavljeni su radovi, Jole Petričeviću nisi inicijator za izgradnju vodovoda, inicijator je bio bivši načelnik Role Dokoza. Načelnik odgovara vijećniku Višeslavu Juri Dokoza da jedna dozvola (od tri) nije pravomoćna, mislim da je pokrenut upravni spor s vaše strane. Jole Petričević replicira vezano za inicijativu za izgradnju vodovoda-80-tih godina smo plaćali samodoprinos za izgradnju vodovoda te nije inicijator tvoj otac. Maja Milovac postavlja pitanje na kojoj lokaciji će se postavljati aqualifteri i kad, kojom dinamikom napreduju radovi na trasi magistralnog vodovoda, vezano za indeks turističke razvijenosti, shvaćam metodu statističkog izračuna, smatra da je nerealno mjesto u 1. turističkom razredu, jeste li možda lobirali u tom smjeru. Načelnik izvještava da će do turističke sezone biti postavljen jedno dizalo na Središnjem obalnom pojasu, planira se postavljanje takvih aqualiftera na više pozicija, radovi na zamjeni azbestnih vodovodnih cijevi ne idu tijekom koji je zamišljen, metodologija utvrđivanja indeksa turističke razvijenosti po kojoj smo svrstani u 1. skupinu nije dobra, razredi se donose na godišnjem razini, pokušat ćemo iskomunicirati da se uzmu u obzir i drugi segmenti pri utvrđivanju razreda turističke razvijenosti, jedina smo općina u 1. skupini u Zadarskoj županiji.

U 11.59 sati zatvara se točka dnevnog reda.

**Ad.3). Polugodišnje izvješće o radu načelnika Općine Starigrad za razdoblje 01.07.-31.12.2024. godine**

Načelnik izvještava da je polugodišnje izvješće sukladno Zakonu dostavljeno svim vijećnicima te se kratko osvrće na isto. Sukladno zakonskoj obvezi podnosi se polugodišnje izvješće za razdoblje srpanj-prosinac 2024. godine.

Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

o prihvaćanju Polugodišnjeg izvješća o radu načelnika Općine Starigrad za razdoblje od 01.07. do 31.12.2024. godine.

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

**Ad.4). Odluka o usvajanju godišnjeg izvještaja o izvršenju Proračuna Općine Starigrad za 2024. godinu**

Uvodno izlaganje podnosi načelnik: ostvareni su ukupni prihodi i primici u iznosu od 3.569.298,48 Eur, prihodi poslovanja ostvareni su u iznosu od 3.516.416,68 Eur, a prihodi od prodaje nefinancijske imovine u iznosu od 52.881,80 Eura.

Odluka je stavljena na rasprauv a potom i na glasovanje. Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

O usvajanju godišnje izvještaja o izvršenju Proračuna Općine Starigrad za 2024. godinu

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

**Ad.5).Odluka o usvajanju Izvješća o izvršenju Programa građenja komunalne infrastrukture na području Općine Starigrad za 2024. godinu**

Predsjednik: o točkama od 5. do 11. nećemo posebni izvještavati jer su već obrazložene i prihvaćene kroz proračun. Odluka je dana na raspravu a potom i na glasovanje. Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

o usvajanju Izvješćša o izvršenju Programa građenja komunalne infrastrukture na području Općine Starigrad za 2024. godinu.

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

**Ad.6).Odluka o usvajanju Izvješća o izvršenju Programa održavanja komunalne infrastrukture na području Općine Starigrad za 2024. godinu**

Odluka je dana na raspravu a potom i na glasovanje. Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

o usvajanju Izvješćša o izvršenju Programa održavanja komunalne infrastrukture na području Općine Starigrad za 2024. godinu.

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

**Ad.7).Odluka o usvajanju Izvješća o izvršenju Programa javnih potreba u sportu u 2024. godini**

Odluka je dana na raspravu a potom i na glasovanje. Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

o usvajanju Izvješćša o izvršenju Programa javnih potreba u sportu u 2024. godini

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

**Ad.8).Odluka o usvajanju Izvješća o izvršenju Programa javnih potreba u kulturi za 2024. godinu**

Odluka je dana na raspravu a potom i na glasovanje. Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

o usvajanju Izvješćša o izvršenju Programa javnih potreba u kulturi za 2024. godinu

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

**Ad.9).Odluka o usvajanju Izvješća o izvršenju Programa javnih potreba u školstvu, predškolskom odgoju i naobrazbi Općine Starigrad u 2024. godini**

Odluka je dana na raspravu a potom i na glasovanje. Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

o usvajanju Izvješćša o izvršenju Programa javnih potreba u školsstvu, predškolskom odgoju i naobrazbi Općine Starigrad u 2024. godini

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

**Ad.10).Odluka o usvajanju Izvješća o izvršenju Programa socijalne skrbi Općine Starigrad za 2024. godinu**

Odluka je dana na raspravu a potom i na glasovanje. Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

o usvajanju Izvješćša o izvršenju Programa socijalne skrbi Općine Starigrad u 2024. godini

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

**11.Odluka o usvajanju izvješća o izvršenju Programa korištenja naknade za zadržavanje nezakonito izgrađenih zgrada u prostoru za 2024. godinu**

Odluka je dana na raspravu a potom i na glasovanje. Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

o usvajanju Izvješćša o izvršenju Programa korištenja naknade za zadržavanje nezakonito izgrađenih zgrada u prostoru za 2024. godinu

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

**Ad. 12). I. izmjene i dopune Proračuna Općine Starigrad za 2025. godinu**

Uvodno izlaganje podnio je načelnik: ovim izmjenama i dopunama predlaže se proračun u iznosu od 6.1041.879,00 Eura što je povećanje za 461.879,00 Eura odnosno 8,19% u odnosu na proračun za 2025. godinu. Prihodi se povećavaju za 125.000,00 Eura odnosno 3,1% i iznose 4.159.000,00 Eura, rashodi se povećavaju za 111.879,00 Eura odnosno 3,3% i iznose 3.471.279,00 Eura.

Odluka je dana na raspravu a potom i na glasovanje. Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

o usvajanju Odluke o I. izmjenama i dopunama Proračuna Općine Starigrad za 2025. godinu.

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

**Ad.13). I. izmjene i dopune Programa održavanja komunalne infrastrukture za 2025. godinu**

Odluka je dana na raspravu a potom i na glasovanje. Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

o usvajanju I. izmjene i dopune Programa održavanja komunalne infrastrukture na području Općine Starigrad za 2025. godinu.

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

**Ad.14). I. izmjene i dopune I. izmjene i dopune Programa socijalne skrbi Općine Starigrad za 2025. godinu**

Odluka je dana na raspravu a potom i na glasovanje. Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

o usvajanju I. izmjene i dopune Programa socijalne skrbi Općine Starigrad

*Odluka čini sastavni dio Zapisnika.*

*U raspravi su sudjelovali: Višeslav Jure Dokoza, Jole Petričević, Maja Milovac*

**Ad.15). Odluka o raspodjeli rezultata i načinu korištenja viška prihoda iz 2024. godine**

Uvodno izlaganje podni je načelnik: odlukom se utvrđuje namjena i raspodjela ostvarneog viška prihoda – 1.286.878,97 Eura.

Odluka je dana na raspravu a potom i na glasovanje. Općinsko vijeće Općine Starigrad, većinom glasova – 6 glasova Za, 1 glas Protiv – Višeslav Jure Dokoza, 1 glas Suzdržan, donijelo je

**Odluku**

o raspodjeli rezultata i načinu korištenja viška prihod iz 2024. godine

*Odluka čini sastavni dio Zapisnika.*

*U raspravi su sudjelovali: Višeslav Jure Dokoza, Jole Petričević, Maja Milovac*

**Ad.16). Odluka o davanju suglasnost na Godišnji izvještaj o izvršenju financijskog plana Dječjeg vrtića „Osmjeh“ za 2024. godinu**

Uvodno izlaganje podnio je načelnik: dječji vrtić Osmjeh dostavio je Odluku o usvajanju izvršenja financijskog plana Dječjeg vrtića Osmjeh za 2024. godinu na suglasnost, a prethodno ga je prihatilo upravno vijeće.

Odluka je dana na raspravu a potom i na glasovanje. Općinsko vijeće Općine Starigrad, jednoglanso je, bez rasprave, sa - 8 glasova, donijelo

**Odluku**

o davanju suglasnosti na Godišnji izvještaj o izvršavanju financijskog plana Dječjeg vrtića „Osmjeh“ za 2024. godine.

*Odluka čini sastavni dio Zapisnika*

**Ad. 17). Odluka o davanju suglasnosti na Pravilnik o ostvarenju i načinu korištenju vlastitih sredstava Dječjeg vrtića Osmjeh**

Uvodno izlaganje podnio je načelnik: pravilnik je utvrdilo Upravno vijeće, detaljnije obrazloženje daje Anita Milovac Trošelj.

Odluka je dana na raspravu a potom i na glasovanje. Općinsko vijeće Općine Starigrad, jednoglanso je sa - 8 glasova, donijelo

**Odluku**

o davanju suglasnosti na Pravilnik o ostvarenju i načinu korištenja vlasistih sredstava Dječjeg vrtića Osmjeh.

*Odluka čini sastavni dio Zapisnika.*

*U raspravi su sudjelovali: Višeslav Jure Dokoza, Jole Petričević*

**Ad.18). Odluka o izmjeni Odluke o sufinanciranju prijevoza vode**

Uvodno izlaganje pondio je načelnik: trošak prijevoza vode do sad se sufinancirao sa 50% predlaže se povećanje na 70%, odluka je bila na savjetovanju 30 dana nije pristigla nijedna primjedba niti prijedlog.

Odluka je dana na raspravu a potom i na glasovanje. Općinsko vijeće Općine Starigrad, jednoglanso je sa - 8 glasova, donijelo

**Odluku**

o izmjeni Odluke o sufinanciranju prijevoza vode

*Odluka čini sastavni dio Zapisnika.*

*U raspravi su sudjelovali: Višeslav Jure Dokoza, Jole Petričević*

**Ad.19). Odluka o jednokratnoj novčanoj potpori za novorođeno dijete**

Uvodno izlaganje ponio je načelnik: odluka je bila na javnom savjetovanju 30 dana, nije pristigla nijedna primjedba ni prijedlog. Odlukom predlažu slijedeći iznosi: za 1. dijete 1.000,00 Eura, za 2. dijete 2.000,00 Eura, za 3. dijete 3.000,00 Eura i za 4. i svako slijedeće dijete 3.500,00 Eura.

Odluka je dana na raspravu a potom i na glasovanje. Općinsko vijeće Općine Starigrad, većinom glasova - 7 glasova Za, 1 glas Suzdržan – Višeslav Jure Dokoza, donijelo je

**Odluku**

o jednokratnoj novčanoj potpori za novorođeno dijete

*Odluka čini sastavni dio Zapisnika.*

*U raspravi su sudjelovali: Višeslav Jure Dokoza, Jole Petričević*

**Ad. 20). Odluka o izmjeni Odluke o visini paušalnog poreza**

Uvodno izlaganje podnio je načelnik: odluku nije potrebno objavljivati u Narodnim novinama pa se mijenja ta odredba.

Odluka je dana na raspravu a potom i na glasovanje. Općinsko vijeće Općine Starigrad, većinom glasova - 7 glasova Za, 1 glas Suzdržan – Višeslav Jure Dokoza, donijelo je

**Odluku**

o izmjeni Odluke o visini paušalnog poreza

*Odluka čini sastavni dio Zapisnika*

**Ad.21). Odluka o raspisivanju izbora za članove vijeća mjesnih odbora na području Općine Starigrad**

Uvodno izlaganje podnio je načelnik: Statutom je utvrđeno da općina ima tri naselja, a Odlukom o postupku izbora članova vijeća mjesnih odbora propisano je da Općinsko vijeće utvrđuje točan datum izbora, redovni izbori u pravilu se održavaju istovremeno sa izborima za općinsko vijeće – dana 18. svibnja 2025. godine.

Odluka je dana na raspravu a potom i na glasovanje. Općinsko vijeće Općine Starigrad, jednoglasno je - 8 glasova Za, donijelo

**Odluku**

o raspisivanju izbora za članove vijeća mjesnih odbora na području Općine Starigrad

*Odluka čini sastavni dio Zapisnika*

*U raspravi je sudjelovao: Višeslav Jure Dokoza*

**Ad.22). Odluka o visini naknade za rad članova tijela za provedbu izbora za članove vijeća mjesnih odbora Općine Starigrad**

Uvodno izlaganje podnio je načelnik: predlažu se iznosi nakanda za rad članova Izbornog povjerenstva i biračkih odbora: Izborno povjerenstvo predsjednik: 800,00 Eura, članovi stalnog sastava 700,00 Eura, članovi proširenog sastava 150,00 Eura. Birački odbor predsjednik 60 Eura, potpredsjednik 60,00 Eura i članovi 50,00 Eura.

Odluka je dana na raspravu a potom i na glasovanje. Općinsko vijeće Općine Starigrad, većinom glasova - 7 glasova Za, 1 glas Suzdržan – Višeslav Jure Dokoza, donijelo je

**Odluku**

o visni naknade za rad članova tijela za provedbu izbora za članove vijeća mjesnih odbora Općine Starigrad

*Odluka čini sastavni dio Zapisnika.*

**Ad.23). Odluka o** **agrotehničkim mjerama, mjerama uređenja i održavanja poljoprivrednih rudina te posebnim mjerama zaštite od požara na području Općine Starigrad**

Uvodno izlaganje podnio je načelnik: ovom odlukom propisuju se agrotehničke mjere na poljoprivrednom zamljištu u slučajevima u kojima bi propuštanje tih mjera nanjelo štetu poljoprivrednom zamljištu, onemogućilo ili smanjilo poljoprivrednu proizvodnju, mjere za uzdržavanje i održavanje poljeprivrednih rudina, mjere zaštite od požara, nadzor nad provedbom odluke te prekršajne odredbe.

Odluka je dana na raspravu a potom i na glasovanje. Općinsko vijeće Općine Starigrad, većinom glasova - 6 glasova Za, 2 glasa Suzdržana – Višeslav Jure Dokoza (1 od suzdžanih), donijelo je

**Odluku**

o agrotehničkim mjerama, mjerama uređenja i održavanja poljoprivrednih rudina te posebnim mjerama zaštite od požara na području Općine Starigrad

*Odluka čini sastavni dio Zapisnika.*

*U raspravi su sudjelovali: Višeslav Jure Dokoza, Jole Petričević i Maja Milovac*

**Ad.24). Odluka o uvjetima i načinu držanja kućnih ljubimaca i načinu postupanja s napuštenim, izgubljenim i divljim životinjama**

Uvodno izlaganje podnio je načelnik: odluka je bila na javnom savjetovanju 30 dana, nije bilo prijedloga ni primjedbi. Odlukom se uređuju minimalni uvjeti i način držanja kućnih ljubimaca koje im njihovi posjednici moraju osigurati, način kontrole njihovog razmnožavanja te način postupanja s napuštenim i izgubljenim životinjama na području Općine Starigrad.

Odluka je dana na raspravu a potom i na glasovanje. Općinsko vijeće Općine Starigrad, većinom glasova - 7 glasova Za, 1 glas Suzdržan – Višeslav Jure Dokoza, donijelo je

**Odluku**

o uvjetima i načinu držanja kućnih ljubimaca i načinu postupanja s napuštenim, izgubljenim i divljim životinjama

*Odluka čini sastavni dio Zapisnika.*

*U raspravi su sudjelovali: Višeslav Jure Dokoza i Maja Milovac*

**Ad.25). Odluka o donošenju Procjene rizika od velikih nesreća za Općinu Starigrad**

Uvodno izlaganje podnio je načelnik: odluka se donosi sukladno Zakonu o sustavu civilne zaštite, zbog velikom obima dokument nije dostavljen zajedno s materijalima već je dostavljena poveznika na kojoj je objavljen. Predsjednik zbog više izrečenih opomena zbog nepridržavanja reda oduzima riječ vijećniku Višeslavu Juri Dokoza te je trenutno na sjednici prisutno 7 od 9 viječnika.

Odluka je dana na raspravu a potom i na glasovanje. Općinsko vijeće Općine Starigrad, jednoglasno je - 7 glasova Za, donijelo

**Odluku**

o donošenju Procjene rizika od velikih nesreća za Općinu Starigrad

*Odluka čini sastavni dio Zapisnika.*

*U raspravi je sudjelovaoi: Višeslav Jure Dokoza*

**Ad.26). Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Starigrad za 2024. godinu**

Uvodno izlaganje podnio je načelnik: sukladno Zakonu o zaštiti od požara donosi se predmetno izvješće.

Odluka je dana na raspravu a potom i na glasovanje. Općinsko vijeće Općine Starigrad, jednoglasno je - 7 glasova Za, donijelo

**Izvješće**

o stanju zaštite od požara i provedbe godišnjeg provedbenog plana unapređenja zaštite od požara na području Općine Starigrad za 2024. godinu

*Izvješće čini sastavni dio Zapisnika*

**Ad.27). Zamolbe**

**- Jure Katalinić:** dostavljena je dopuna zamolbe sa prethodne sjednice Općinskog vijeća te je predložena skica na kojoj se jasno vidi koji dio se predlaže za otkup čest. zem. 2762/2 i 2762/3 k.o. Starigrad u površini od 195 m2.

Općinsko vijeće, jednoglasno je - 7 glasova Za, donijelo

**Odluku**

Kojom se svaja zamolba Jure Katalinića za otkup dijela čest. zem. 2762/2 i 2762/3 k.o. Starigrad u površini od 195 m2, po propisanoj proceduri.

**- Barica Anica Jurlina:** zamolba za kupnju dijela čestice 2128/1 k.o. Seline radi izlaza sa 2130/3 koja je sa svih strana okružena privatnim parcelama te nama mogućnost izlaza na javnu površinu, uz zamolbu je dostavljena skica i izjava susjeda da se ne protivi kupnju tražene čestice.

Općinsko vijeće, jednoglasno je - 7 glasova Za, donijelo

**Odluku**

Kojom se usvaja zamolba Barice Anice Jurlina za kupnju dijela čestice 2128/1 k.o. Seline, po propisanoj proceduri.

- **Odvjetničko društvo Župan, Babić i Antunović d.o.o. u ime stranke Dražena Nađakovića:** pismo namjere za kupnju nekretnine u vlasništvu Općine Starigrad kč. br. 2379/42 k.o. Seline.

Općinsko vijeće, jednoglasno je - 7 glasova Za, donijelo

**Odluku**

kojom se odbija zamolba za kupnju kč. br. 2379/42 k.o. Seline

**- Jasna Koprivanjak:** prijedlog za zamjenu zemljišta radi postolja dalekovoda na č.z. 3992 k.o. Seline za 784 k.o. (dalekovod se nalazi se na samoj sredini zemljišta), moli se zamjena u Selinama na približno istoj lokaciji.

Općinsko vijeće, jednoglasno je - 7 glasova Za, donijelo

**Odluku**

kojom se odbija zamolba Jase Koprivnjak za zamjenu zemljišta

**- Ivan Hajnić**: vlasnik je 5231 k.o. Seline, podnosi zamolbu za kupnju čestice 5230 k.o. Seline površine 342 m2 radi formiranja prilaza objektu. Izlaskom na teren utvrđeno je bi se odobrenjem prodaje cijele čestice smetalo pristupu do česticu 5221 k.o. Seline. Predlaže se da se odbije zamolba te da se napravi skica nužnog dijela da se ne zatvara put drugim parcelama. Potrebno je modificirati zamolbu, da se se izostavi dio 5230 uz česticu 5229 k.o. Seline (odnosno da se proširi 5229) da se ne zatvori put.

Predlaže se odobrenje za kupnju nužnog dijela kojim bi se omogućio pristup parceli.

Općinsko vijeće, jednoglasno je - 7 glasova Za, donijelo

**Odluku**

kojom se odobrava prodaja nužnog dijela kako bi se omogućio pristup privatnoj parceli.

-Jasna Vranjković: zamolba za kupnju dijela zemljišta 4119/1 k.o. Seline, cca 100 m2, vlasnici su zemljišta 4104/7, zbog male površine dvorišta i uređenja prilaza objektu.

Predlaže se da se odbije zamolba jer se radi čestici koja se vodi kao drušveno vlasništvo.

Općinsko vijeće, jednoglasno je - 7 glasova Za, donijelo

**Odluku**

kojom se odbija zamolba za kupnju zemljišta jer se vodi kao društveno vlasništvo

Sjednica je završila sa radom 13:21 sati.

Prijepis zapisnika sačinila Predsjednik Općinskog vijeća

Marija Jukić Marko Marasović